Radioamatööri

Radioamatööri tarkoittaa henkilöä, joka on suorittanut paikallisen telehallintoviranomaisen ylläpitämän tutkinnon ja saanut todistuksen, joka oikeuttaa käyttämään radioamatööriasemaa radioamatööreille varatuilla taajuuksilla ja rakentamaan amatööriradiolaitteita sekä niiden apulaitteita, kuten vahvistimia.

Maailmassa radioamatöörejä on arviolta noin kolme miljoonaa. Yksi suurimmista radioamatöörimaista on Japani, jonka vajaasta 130 000 000 asukkaasta noin 1 000 000 on radioamatöörejähttps://www.nationmaster.com/country-info/stats/Lifestyle/Amateur-radio-operators. Japanissa on useita radioamatööriradiovalmistajia, kuten Alinco, Yaesu (myös Vertex Standard, entinen Yaesu Musen ja siihen yhdistetty sveitsiläinen Sommerkamp).http://www.rigpix.com

Radioamatööriharrastuksen tarkoituksena on pitää radioyhteyksiä toisten radioamatöörien kanssa. Harrasteen toinen tarkoitus on radiotekniikan tuntemuksen lisääminen rakentamalla lähetin- ja vastaanotinlaitteita sekä antenneja.

Monen radioamatöörin harrasteen alkuna on ollut esimerkiksi DX-kuuntelu, joka ei ole luvanvaraista. Kuuntelun voi aloittaa esimerkiksi tarpeettomaksi jääneellä putkiradiolla, tai vakavampana harrasteena DX-kuunteluun hankitaan erilliset radiovastaanottimet.

Radioamatööriasemilla, joilla on viranomaisen myöntämä asemalupa, on henkilökohtainen asematunnus. Kutsun ensimmäinen osa, prefiksi, kertoo aseman sijainnin yleensä noin luvan myöntävän valtion tarkkuudella.

 Yhteydenpitotapoja 
Tapoja, joilla yhteyksiä pidetään, on monia: yleisimpinä puhetyöskentely, erilaiset digitaaliset lähetelajit sekä sähkötysyhteydet. Harrastuksen erilaisia muotoja ovat muun muassa radiolaitteiden rakentelu, DX- eli harvinaisten maiden keräily (DX = distant X, eli kaukainen tuntematon), kilpailutoiminta, radiosuunnistus ja yhteyksien pitäminen radioamatöörisatelliittien kautta. Radioyhteyksiä voidaan pyrkiä pitämään myös erityisen vaativissa olosuhteissa, kuten pienitehoisilla laitteilla tilapäisesti esimerkiksi maastoon rakennetuilta asemilta ilman sähkönsyöttöä valtakunnan verkosta tai heijastamalla signaali Kuun kautta, meteorien ionisaatiovanojen kautta (ks. meteorisironta) tai revontulien ionisoiman vyöhykkeen kautta.

 Kuunteluradioamatööritoiminta 

Kuunteluradioamatööritoiminta on radioamatööritoiminnan osa, jossa ei lähetetä radioamatöörien tapaan radiolähetyksiä, mutta kuunnellaan radioamatöörien lähetyksiä ja hyötyradioliikennettä. Koska kuuntelija-amatööritoiminnassa ei lähetetä, vaan ainoastaan vastaanotetaan radioaaltoja, ei toiminta edellytä radioamatööritutkinnon radioamatööripätevyyden osoittamiseksi eikä asemakutsutunnuksen anomista eikä vuosittaisen radiotaajuusmaksun suorittamista. Englanniksi kuunteluradioamatööritoimintaa kutsutaan lyhytaaltokuunteluksi, short wave listening, jolla on tarkoitettu lyhyiden radioaaltojen kuuntelemista. Nykyään kuitenkin radioamatööritoimintaa on myös 30 MHz ylittävällä aaltoalueella, VHF- ja UHF-alueilla, joten kuunteluamatööritoiminta voi kohdistua myös näihin alueisiin. 

 Radioamatööritoiminta Suomessa 

Suomessa radioamatöörejä on noin 6 000. Suomessa radioamatööriasemakutsuja oli 30. syyskuuta 2014 kaikkiaan 7 103, joista osa oli radiotoistinten ja osa yhteisöjen, kuten radioamatöörikerhojen. OF-alkuisia kutsutunnuksia oli neljä, OG-alkuisia 78, OH-alkuisia 6975, OI-alkuisia 25 sekä OJ-alkuisia 21.https://www.viestintavirasto.fi/attachments/20140930_amatooritunnukset_julkinen.pdf

Suomessa radioamatöörin pätevyystodistuksia myöntää Liikenne- ja viestintävirasto (Traficom). Suomen Radioamatööriliitto ry (SRAL) on Suomen radioamatöörien kansallinen keskusjärjestö.

 Tunnettuja radioamatöörejä 
 Radioamatööri kutsumerkki yhteisö muuta Bhumibol Adulyadej  HS1A Thaimaan kuningashttps://www.arrl.org/news/king-of-thailand-bhumibol-adulyadej-hs1a-sk Chet Atkins W4CGP muusikko, country-kitaristi, tuottaja (musiikki)https://qrznow.com/chet-atkins-w4cgp-guitar-legend/ http://oldqslcards.com/w4cgp.pdf Marlon Brando KE6PZH ja FO5GJ yhdysvaltalainen näyttelijä Juan Carlos I EA0JC Espanjan kuningashttp://www.qsl.net/w5www/famous.html Stu Cook N6FUP muusikko, Creedence Clearwater Revival-yhtyeen basistihttps://wireless2.fcc.gov/UlsApp/UlsSearch/license.jsp?licKey=713715 Rajiv Gandhi VU2RG Intian pääministeri Arvi Hauvonen OH3PP (31.12.1928 3NB) sähköinsinööri, yleisradiotoiminnan pioneeri, Lahden radioaseman käyttöpäällikkö http://www.sral.fi/files/yleisradiotoiminta85v.pdf  Peter Hultqvist SM4HFC journalisti, poliitikko Ruotsin puolustusministerihttp://www.ssa.se/amatorradio-i-sr-p1-nu-pa-sondag/ Herbert Hoover Jr. W6ZH insinööri, liikemies, poliitikko, Yhdysvaltain presidentti Herbert Hooverin poikahttps://www.qcwa.org/w6zh-h0003-sk.htm Pertti Koivula OH2BEE  näyttelijä, laulajahttps://www.qrzcq.com/call/OH2BEE Heikki Kulju OH6ZS liikemies, taikuri, ufotutkija Tapio Lehtinen OH6UBZ tuotantotalouden diplomi-insinööri, yksinpurjehtija Leo Lindell 1NA, OH1NA, OH2NA merkonomi, yleisradiotoiminnan varhainen pioneeri Patty Loveless KD4WUJ muusikko, country-laulajahttp://www.oldqslcards.com/kd4wuj.pdfhttps://www.qrzcq.com/call/KD4WUJ Ronnie Milsap  WB4KCG muusikko, country-laulajahttps://wireless2.fcc.gov/UlsApp/UlsSearch/license.jsp?licKey=885705http://www.oldqslcards.com/WB4KCG.pdf Kevin Mitnick N6NHG tietoturva-asiantuntija, kirjailija  William Moerner WN6I kemian nobelisti 2014http://www.arrl.org/news/radio-amateur-is-among-nobel-prize-in-chemistry-winners Matti Otala OH2DH TkT, elektroniikan professori, viestintä- ja äänentoistotekniikan kansainvälisesti tunnustettu tutkija ja kehittäjähttps://oh8ta.fi/historiaa.htmlElektroniikan Varhaisnero rakensi Suomen ensimmäisen television, (tilaajille) Kaleva.fiMatti Otala, Hifimaailma.fiMuistot, Hs.fi (tilaajille) David Packard  9DRV sähköinsinööri, Hewlett-Packard-yhtiön perustajahttp://www.oldqslcards.com/9DRV.pdf Priscilla Presley N6YCS näyttelijä, Elvis Presleyn entinen vaimo John Sculley K2HET liikemies, sijoittaja, Applen entinen toimitusjohtaja Seppo Sisättö OH1VR valtiotieteiden tohtori, viestinnän dosentti, journalistiTämä pelastaa maailman, kun kaikki muu tekniikka kaatuu, Studio55.fi 27.3.2012 Hussein bin Talal JY1 Jordanian kuningashttp://users.skynet.be/on1cau/k_hussein.htm  Joseph Hooton Taylor, Jr. K1JT astrofyysikko, fysiikan nobelisti 1993 Jukka Vermasvuori  OH2GF radiotekniikan insinööri, viestintätekniikan kehittäjä Radioamatööri ilmaisnumero 2022, sivu 63, https://www.sral.fi/wp-content/uploads/2022/02/radioamatoori-2022-01-ilmaisnumero.pdfhttps://www.hs.fi/muistot/art-2000008611813.html Pasi Viheraho OH3EVH tubettaja, radiojuontaja, kansalaisaktivisti, yleisradiokokeilija Joe Walsh WB6ACU muusikko, sanoittaja, Eagles-yhtyeen kitaristihttps://www.arrl.org/news/eagles-guitarist-joe-walsh-wb6acu-promotes-amateur-radio-in-media-announcementshttps://www.youtube.com/watch?v=0vyjXClQnLshttps://www.qrzcq.com/call/WB6ACU Osmo A. Wiio OH2TK YTT, professori, kansanedustaja, viestinnän tutkija, Suomen Radioamatööriliiton kunniapuheenjohtajahttp://www.sral.fi/sral/kunniajasenet.html 

 Katso myös 
 Radioamatööritoiminnan taajuusalueet

 Lähteet 
Mitä radioamatööritoiminta on? SRAL

 Viitteet 

 Aiheesta muualla 

International Amateur Radio Union (IARU), kansainvälisen järjestön sivusto
Kuuluisia radioamatöörejä
Suomen Radioamatööriliitto
Software Packages in "squeeze", Subsection hamradio - Debian GNU/Linuxin radioamatööriohjelmia
 Luutnantti Hallamaa : GE OM-GLD TO QSO, Suomen Kuvalehti, 02.03.1929, nro 9, s. 30, Kansalliskirjaston digitaaliset aineistot

*
Luokka:Seulonnan keskeiset artikkelit